《送方仲和信州学正二首》
元代·方回

公论乾坤万古留，秋崖秋壑两般秋。
尚思下惠甘三黜，肯向新都羡五侯。
籍甚故家佳玉树，彼哉亡国阽金瓯。
同乡同姓仍同榜，喜见烟中跨灶楼。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。